Nettat ladɣa, nada mur d-iris, ur d-yettrus fell-as. Teqqim akkeni, turǧa almi yewweḍ yiḍ di nṣaf, twala tiyaḍ yakk tewwi-tent tnafa, la sxarxurent, tekker-d s lexmata, telli-d tawwurt teffeɣ-d. Ladɣa, tezra baba-s d yemma-s, tessen-iten d anejqaq kan n umnar neɣ d izi ma yesrafeg, ad ten-yessaki. Lameɛna, llant teswiɛin i deg yettak Rebbi afriwen, afriwen ur nesɛi ṣṣut. Tewwed ɣer utemmu-nni n Sseɛdi, texbec-as di tewwurt : argaz yedduqes-d : -Anwa akka ? Tenna-as : -D nekk.